ตำรวจไซเบอร์ จับแอดมินกลุ่มไลน์ ขยายผลจากกรณีแม่เผยแพร่คลิปวิดีโออนาจารลูก อายุ 9 ขวบ
พลตำรวจโท กรไชย คล้ายคลึง ผู้บัญชาการตำรวจสืบสวนสอบอาชญากรรมทางเทคโนโลยีหรือ สอท. แถลงข่าวการจับกุมนายศิริ ปรือปรัง พร้อมของกลางโทรศัพท์มือถือ ได้ที่บ้านพักในอำเภอบางพลี จังหวัดสมุทรปราการ หลังสืบสวนพบว่า เป็นแอดดมินกลุ่มไลน์ลับ ที่มีการเผยแพร่สื่อลามกอนาจารเด็ก โดยเป็นการขยายผลมาจากกรณีการเผยแพร่คลิปวิดีโอเด็กหญิง ถูกล่วงละเมิดทางเพศ ผ่านสื่อสังคมออนไลน์ ช่วงเดือนมิถุนายนที่ผ่านมา เบื้องต้น ตำรวจดำเนินคดีในข้อหา มีสื่อลามกอนาจารเด็กไว้เพื่อการค้าฯ และ พ.ร.บ.คอมพิวเตอร์ฯ ส่วนผู้ที่อยู่ในคลิปวีดีโอ ตำรวจสืบสวนทราบว่า หญิงที่ปรากฎเป็นข่าว พักอาศัยอยู่ในอำเภอดอนพุด จังหวัดสระบุรี พบนางสาวจันทรา อายุ 25 ปี อาศัยอยู่กับเด็กอายุ 9 ปี 1 คน และเด็กอายุประมาณ 7 ปี 1 คน และให้การรับว่า เป็นบุคคลในคลิปจริง ตำรวจจึงได้ดำเนินคดีในข้อหาค้าประเวณีเด็กอายุไม่ถึง 15 ปี, ร่วมกันกระทำชำเราเด็กอายุต่ำกว่า 13 ปี, ครอบครองสื่อลามกอนาจารและเป็นธุระจัดหาเพื่อการอนาจาร ส่วนเด็กทั้ง 2 คน อยู่ในความดูแลของเจ้าหน้าที่พัฒนาสังคมและความมั่นคงของมนุษย์จังหวัดสระบุรีแล้ว